Gandia reconeix al professor i escultor José Rausell amb la medalla d'or de la ciutat
19 desembre 2023

## Gandia reconeix al professor i escultor José Rausell amb la medalla d'or de la ciutat19 desembre 2023Última actualització: 19 desembre 2023

![](../gestion/img/ffbc29514e2898c1ac048b3cc9d6c5fc75f7be55f80f6abdc9b639c2e41a7f41.jpg)  
  

El saló de plenaris de l'Ajuntament de Gandia ha acollit aquest matí l'acte d'imposició de la medalla d'or de la ciutat a José Rausell en un acte on ha estat acompanyat per desenes de persones i els portaveus dels grups polítics representants al consistori.

Després de l'entrega de la medalla, l'alcalde ha destacat el paper que Rausell a la nostra ciutat més enllà de la tasca de professor a l'institut Laboral. "Ha deixat una empremta en els molts alumnes que va tenir al llarg de la història i en la formació en valors que va saber transmetre diverses generacions de gandians i gandianes" i també ha incidit la seua tasca artística com a autor d'imatges de la Germandat del Crist de la Bona Mort o de la Germandat del Sepulcre a més de l'escultura d'Ausiàs March que rep els visitants quan arriben a l'estació.

"L'escut d'or que hui li hem entregat és una recompensa honorífica de l'Ajuntament de Gandia a una de les seues persones il·lustres" va finalitzar.

[Twittear](https://twitter.com/share)